BANK OF BARODA
 
ముంబయి,జూలై 26: ప్రభుత్వరంగంలోని బ్యాంక్‌ ఆఫ్‌ బరోడా అగ్రో ప్రాసెసింగ్‌ కార్యకలాపాలకు
మధ్ధతును ఇచ్చేందుకు లారెన్సిడేల్‌ ఆగ్రోప్రాసెసింగ్‌తో ఎంఒయు కుదుర్చుకున్నది. 2022నాటికి రైతుల
ఆదాయాన్ని రెట్టింపు చేయాలన్న ప్రధాని నరేంద్రమోడీ లక్ష్యసాధనకు అనుగుణంగా బ్యాంకు వ్యవసాయరంగం,
అనుబంధ రంగాలపై ఎక్కువ దృష్టిసారించిందని వెల్లడించింది. రైతులకు రుణపరపతిని అందించేందుకుగాను
లారెన్సిడేల్‌ సంస్థతో ఒప్పందంచేసుకుంది. కూరగాయలు, పండ్లు పంపిణీచేసే కంపెనీలు, ఏజెన్సీలు, సంస్థలు
వంటి వాటికి బ్యాంకు రుణ పరపతిని అందించేందుకు లారెన్సిడేల్‌ మధ్యవర్తిత్వం వహిస్తున్నది. లీఫ్‌ సంస్థ వివిధ
వ్యవసాయ కార్యకలాపాల్లో ఆరితేరినసంస్థగా నిలవడంతో ఈ సంస్థతో బ్యాంక్‌ ఆఫ్‌ బరోడా ఒప్పందం చేసుకుందని
ప్రకటించింది. ఉత్పత్తుల సేకరణ,గ్రేడింగ్‌, సార్టింగ్‌; శుభ్రపరిచి ప్యాకేజింగ్‌, స్టోరేజి రవాణా పంపిణీ వంటి వాటికి లీఫ్‌
సంస్థ విశేష కృషిచేస్తోంది. బ్యాంకు అగ్రి డివిజన్‌ హెడ్‌ జిబి భూయాన్‌, లారెన్సిడేల్‌ ఆగ్రో సంస్త సిఇఒ విజయరాఘవన్‌లు
ఈ ఎంఒయుపై సంతకాలుచేసారు.